एनजीसी 206
एनजीसी 206 हमारी समीपवर्ती मंदाकिनी एंड्रोमेडा में एक चमकीला तारों का बादल है। पृथ्वी से देखने पर एंड्रोमेडा में यह सबसे चमकीला दिखता है।
अल्फ़ा कमीलियोन्टिस तारा
अल्फ़ा कमीलियोन्टिस (Alpha Chamaeleontis) या α कमीलियोन्टिस (α Chamaeleontis) गिरगिट तारामंडल का सबसे रोशन तारा है। इसका सापेक्ष कांतिमान +4.06 है और इसे बिना दूरबीन के देखा जा सकता है। यह हमारे सूरज से लगभग 63.8 प्रकाशवर्ष दूर स्थित एक F5 V श्रेणी का मुख्य अनुक्रम तारा है। औपचारिक रूप से इसे F5 V Fe−0.8 श्रेणी का कहा जाता है, जिसमें Fe−0.8 का अर्थ है कि अपने श्रेणी के अन्य तारों की तुलना में यह लोहे (रासायनिक चिन्ह Fe) की कम मात्रा रखता है। इसका द्रव्यमान सूरज के द्रव्यमान का 1.4 गुना है। इस तारे के क्षेत्र से अवरक्त प्रकाश (इन्फ़्रारेड) की अधिकता उत्पन्न होती हुई देखी गई है। इसका अर्थ साधारण रूप से मलबा चक्र की उपस्थिति होता है लेकिन ऐसा कोई मलबा चक्र अभी तक पाया नहीं गया है।